ཞི་ཅིན་ཕིང་གིས།ཏང་གི་ཚོགས་ཆེན་བཅོ་བརྒྱད་པ་འཚོགས་ཚུན།རྒྱལ་སྲུང་དང་དམག་དཔུང་བསྒྱུར་བཅོས་འབྱེད་སྡུད་ཆེན་པོ་དང་།ཆེ་གཏོར་ཆེ་འཛུགས།གོམ་པ་མགྱོགས་པོ་དང་བརྟན་པོ་སྤོ་བ་སོགས་ལ་ཤུགས་སྣོན་རྒྱབ་ནས།རང་དམག་གི་སྒྲིག་འཛུགས་སྒྲོམ་གཞི་དང་སྟོབས་ཤུགས་མ་ལག་གི་སྤྱི་ཡོངས་རང་བཞིན་དང་།གསར་བརྗེའི་རང་བཞིན་བསྐྱར་འཛུགས་བྱ་རྒྱུ་མངོན་འགྱུར་ཐུབ་ཡོད་པ་དང་།རང་དམག་འཛུགས་སྐྱོང་ཐད་ཚོད་འཛིན་ཐེབས་པའི་སྒྲིག་གཞི་ཅན་གྱི་འགོག་རྐྱེན་དང་གྲུབ་ཆའི་རང་བཞིན་གྱི་འགལ་ཟླ་ཐག་གཅོད་ནུས་ལྡན་ཐུབ་ཡོད།སྲིད་ཇུས་ལམ་ལུགས་བསྒྱུར་བཅོས་ལ་སྐུལ་འདེད་ཏན་ཏིག་གཏོང་བ་དང་།དེང་རབས་དམག་དོན་སྲིད་ཇུས་ལམ་ལུགས་མ་ལག་གང་མགྱོགས་འཛུགས་པ།ཕྱོགས་ཁག་གི་སྒྲིག་གཞིའི་ཞན་ཆ་མཐའ་གཅིག་ཏུ་སེལ་བ།བློ་བརྟན་འགྱུར་མེད་ངང་བསྒྱུར་བཅོས་མཐིལ་ཕྱིན་པ་བྱེད་པ་བཅས་བྱེད་དགོས།བསྒྱུར་བཅོས་ཀྱི་བསམ་ཕྱོགས་དང་བྱེད་ཐབས་ཐོག་ནས་དམག་སྦྱོང་དམག་གྲབས་ལས་དོན་ཁྲོད་གནས་པའི་མངོན་གསལ་དོད་པའི་གནད་དོན་ཐག་གཅོད་རྒྱུན་འཁྱོངས་བྱེད་པ་དང་།དངོས་འཐབ་ཅན་གྱི་དམག་དོན་སྦྱོང་བརྡར་བྱ་རྒྱུར་དམ་འཛིན་བྱེད་པ།རང་དམག་གི་འཐབ་རྩོད་ནུས་པ་མགྱོགས་མྱུར་ངང་མཐོ་རུ་གཏོང་དགོས།དམག་ཡོངས་ཀྱིས་ཏང་དང་རྒྱལ་ཁབ་ལས་ཁུངས་ཀྱི་བསྒྱུར་བཅོས་ལ་སྲུང་བརྩི་དང་རྒྱབ་སྐྱོར་མཐའ་གཅིག་ཏུ་བྱེད་པ་དང་།འབྲེལ་ཡོད་ཕྱོགས་དང་མཐུན་སྦྱོར་རམ་འདེགས་ལ་ཤུགས་སྣོན་རྒྱབ་ནས་ཐུན་མོང་ཐོག་དམག་དཔུང་དང་ས་གནས་ལས་བརྒལ་བའི་བསྒྱུར་བཅོས་ལས་འགན་ལག་བསྟར་བྱེད་དགོས།དམག་ཞབས་འཐིམས་པའི་དམག་མིའི་དོ་དམ་འགན་སྲུང་ལས་ཁུངས་འཛུགས་རྒྱུ་དེས་དེ་བས་ཡག་པའི་ངང་དམག་ཞབས་འཐིམས་པའི་དམག་མིར་ཞབས་ཞུ་སྒྲུབ་རྒྱུ་དང་།དམག་མི་ནི་སྤྱི་ཚོགས་ཡོངས་ཀྱིས་གུས་བཀུར་ཞུ་སའི་ལས་རིགས་ལ་གྱུར་རྒྱུའི་ཐད་གལ་འགངས་ཆེ་བའི་དོན་སྙིང་ལྡན་ཡོད་པས།བྱ་བཟང་ཡག་པོ་སྒྲུབ་དགོས་ཞེས་གསུངས་ཡོད་པ་རེད།